#### E L Ő T E R J E S Z T É S

### Szombathely Megyei Jogú Város Közgyűlése

### Fenntarthatósági és Klímastratégiai Szakmai Bizottságának

### 2024. november 27-i ülésére

*Javaslat elektromos autótöltő állomások üzemeltetésére vonatkozó állásfoglalás meghozatalára*

Szombathely Megyei Jogú Város Önkormányzata a GZR-T-Ö-2016-0070 azonosító számú „Jedlik Ányos Terv” Elektromos töltőállomás alprogram helyi önkormányzatok részére megnevezésű pályázat keretében 5 db elektromos autó töltőállomás telepítésére nyert támogatást.

Az e-töltők telepítése 2019-ben megtörtént az alábbi helyeken:

|  |  |  |
| --- | --- | --- |
| Töltő típusa („A”, „B”, „C”) | Hrsz | db |
| A típus (2\*22kW) MMIK parkoló – Ady tér | 5941/14 | 1 |
| A típus (2\*22kW) Vasútállomás – Éhen Gy. tér | 6752 | 1 |
| A típus (2\*22kW) Uránia udvar – Fő tér 24. | 6226/6 | 1 |
| A típus (2\*22kW) Csónakázó-tó – Kenderesi utca | 3683/2 | 1 |
| A típus (2\*22kW) Borostyán parkoló – Kisfaludy utca | 6548/1 | 1 |

A projekt fenntartási időszaka lezárult, és a 2019. szeptember 30-án, 5 éves időtartamra kötött üzemeltetési szerződés az NKM Mobilitás Kft-vel lejárt.

Ezt követően 5 gazdasági szereplőtől kértünk be ajánlatot. A legkedvezőbb indikatív ajánlat alapján jelenleg az 5 db elektromos autótöltő állomás üzemeltetésére 12 hónapra bruttó 784.860,- Ft összegű árat kaptunk. A töltőállomást (beleértve a töltő berendezéséket és a töltőkhöz rendelt parkolóhelyeket is) az ajánlatot adó MVM Mobiliti Kft., mint üzemeltető bérbe venné az Önkormányzattól, mint tulajdonostól. Ezekért forgalomarányos bérleti díjat fizetne, amely ajánlata szerint az MVM Mobiliti Kft. által a végfelhasználó ügyfelek részére értékesített villamos energia egység (kWh) után nettó 10,- Ft. A 2023-as évben ez a díj megközelítőleg nettó 150.000,- Ft volt.

A 2023. teljes évi adatok alapján az elektromos autótöltő állomások kihasználtsága

|  |  |  |  |
| --- | --- | --- | --- |
| Töltő címe | Töltések számadb | Felhasználók számadb | Töltő oszlopkihasználtsága % |
| MMIK parkoló – Ady tér | 107 | 55 | 2,82 |
| Vasútállomás – Éhen Gy. tér | 119 | 56 | 2,74 |
| Uránia udvar – Fő tér 24. | 568 | 153 | 15,09 |
| Csónakázó-tó – Kenderesi utca | 265 | 136 | 6,08 |
| Borostyán parkoló – Kisfaludy utca | 200 | 116 | 4,63 |
| Összesen: | 1259 | 516 | 31,36 |

Kérem a Bizottság alakítsa ki állásfoglalását arra vonatkozóan, hogy környezetvédelmi szempontok alapján indokolt-e az önkormányzati tulajdonú elektromos autótöltő állomások üzemeltetése.

Amennyiben a Bizottság szerint indokolt az e-töltők további üzemeltetése, úgy javaslom, hogy az Önkormányzat az üzemeltetési díjjal kapcsolatban kezdeményezzen tárgyalásokat a legkedvezőbb ajánlatot adó szolgáltatóval.

Kérem a Tisztelt Bizottság az előterjesztést megtárgyalni és a határozati javaslatot elfogadni szíveskedjen.

**Szombathely, 2024. november „ ”**

 /: **dr. Nemény András** :/

**Határozati javaslat**

**…/2024.(XI.27.) FKSZB. sz. határozat**

A Fenntarthatósági és Klímastratégiai Szakmai Bizottság a „Javaslat elektromos autótöltő állomások üzemeltetésére vonatkozó állásfoglalás meghozatalára” című előterjesztést megtárgyalta és az abban foglaltakat tudomásul veszi.

„A”

A Bizottság az önkormányzati tulajdonú elektromos autótöltő állomások üzemeltetését nem tartja indokoltnak.

„B”

A Bizottság az önkormányzati tulajdonú elektromos autótöltő állomások üzemeltetését indokoltnak tartja, és javasolja a Polgármesternek az üzemeltetési díjra vonatkozó tárgyalások kezdeményezését.

**Felelős**: Dr. Nemény András polgármester

 Németh Ákos, a Bizottság elnöke

 /a végrehajtás előkészítéséért:

 Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője/

**Határidő:** 2025. január 31.